**Ministru kabineta noteikumu projekta „Grozījums Ministru kabineta 2013.gada 10.septembra noteikumos Nr.789 „Izglītības kvalitātes valsts dienesta maksas pakalpojumu cenrādis””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Likuma par budžetu un finanšu vadību 5.panta devītā daļa;
2. Ministru kabineta 2014.gada 15.aprīļa noteikumu Nr.195 „Kārtība, kādā tiek izvērtēts, vai atļauja strādāt par pedagogu personai, kas bijusi sodīta par tīšu kriminālpārkāpumu vai mazāk smagu noziegumu, ja sodāmība ir dzēsta vai noņemta, nekaitēs izglītojamo interesēm” (turpmāk – MK noteikumi Nr.195) 3.punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības likuma 50.panta 1.punktā no 2012.gada 1.oktobra noteikts, ka par pedagogu nedrīkst strādāt persona, kas sodīta par tīša noziedzīga nodarījuma izdarīšanu (neatkarīgi no sodāmības dzēšanas vai noņemšanas), izņemot gadījumu, kad pēc sodāmības dzēšanas vai noņemšanas Ministru kabineta noteikta institūcija, izvērtējusi, vai tas nekaitē izglītojamo interesēm, ir atļāvusi strādāt par pedagogu personai, kas bijusi sodīta par tīšu kriminālpārkāpumu vai mazāk smagu noziegumu. Ministru kabinets nosaka kārtību, kādā tiek izvērtēts, vai atļauja šādai personai strādāt par pedagogu nekaitēs izglītojamo interesēm. Savukārt ar Latvijas Republikas Ministru kabineta komitejas lēmumu (2014.gada 10.februāra sēdes protokols Nr.6) noteikts, ka iesnieguma izvērtēšana, vai atļauja strādāt par pedagogu personai, kas bijusi sodīta par tīšu kriminālpārkāpumu vai mazāk smagu noziegumu, nekaitēs izglītojamo interesēm, jāparedz kā maksas pakalpojums. Ievērojot minēto, 2014.gada 15.aprīlī ir pieņemti MK noteikumi Nr.195, kas stājas spēkā 2015.gada 1.janvārī. MK noteikumu Nr.195 2.punkts paredz Izglītības kvalitātes valsts dienestam (turpmāk – kvalitātes dienests) funkciju: *izvērtēt, vai atļauja strādāt par pedagogu personai, kas bijusi sodīta par tīšu kriminālpārkāpumu vai mazāk smagu noziegumu,* *ja sodāmība ir dzēsta vai noņemta, nekaitēs izglītojamo interesēm un pieņemt lēmumu par minētās atļaujas izsniegšanu, atteikumu izsniegt atļauju vai atļaujas anulēšanu*, vienlaikus MK noteikumu Nr.195 3.punkts nosaka, ka iesnieguma izvērtēšana ir maksas pakalpojums. Ievērojot minēto, ir izstrādāts Ministru kabineta noteikumu projekts „Grozījums Ministru kabineta 2013.gada 10.septembra noteikumos Nr.789 „Izglītības kvalitātes valsts dienesta maksas pakalpojumu cenrādis”” (turpmāk – noteikumu projekts), iekļaujot minēto maksas pakalpojumu – *iesnieguma izvērtēšana, vai atļauja strādāt par pedagogu personai, kas bijusi sodīta par tīšu kriminālpārkāpumu vai mazāk smagu noziegumu, ja sodāmība ir dzēsta vai noņemta, nekaitēs izglītojamo interesēm* (maksas apmērs – 69,60 *euro*). MK noteikumi Nr.195 stājas spēkā 2015.gada 1.janvārī, līdz ar to arī šis noteikumu projekts stāsies spēkā 2015.gada 1.janvārī. |
| 3. | Projekta izstrādē iesaistītās institūcijas | Noteikumu projekts šo jomu neskar.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecināms uz personām, kas sodītas par tīšu kriminālpārkāpumu vai mazāk smagu noziegumu, ja sodāmība ir dzēsta vai noņemta, un kuras vēlas strādāt par pedagogu, kā arī uz izglītības iestāžu vadītājiem, pedagogiem un izglītojamajiem, ar kuriem attiecīgā persona strādās.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts, ievērojot MK noteikumu Nr.195 3.punktā noteikto, paredz, ka *iesnieguma izvērtēšana, vai atļauja strādāt par pedagogu personai, kas bijusi sodīta par tīšu kriminālpārkāpumu vai mazāk smagu noziegumu, ja sodāmība ir dzēsta vai noņemta, nekaitēs izglītojamo interesēm*, ir maksas pakalpojums.Līdz ar to personai, kas sodīta par tīšu kriminālpārkāpumu vai mazāk smagu noziegumu, ja sodāmība ir dzēsta vai noņemta, šīs atļaujas saņemšana radīs izmaksas 69,60 *euro* apmērā. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (*euro*) |
| **2015.gads** | **2016.gads** | **2017.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2014.gadu | Izmaiņas, salīdzinot ar kārtējo 2014.gadu | Izmaiņas, salīdzinot ar kārtējo 2014.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | ***0*** | ***0*** | ***3480*** | ***3480*** | ***3480*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 3480 | 3480 | 3480 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | ***0*** | ***0*** | ***3480*** | ***3480*** | ***3480*** |
| 2.1. valsts pamatbudžets | 0 | 0 | 3480 | 3480 | 3480 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | ***0*** | ***0*** | ***0*** | ***0*** | ***0*** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | ***0*** | ***0*** | ***0*** | ***0*** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | ***0*** | ***0*** | ***0*** | ***0*** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Viena iesnieguma (lietas) izskatīšana – 69.60 *euro*. Gadā plānotas apmēram 50 lietu izskatīšanas (iesniegumu izvērtēšanas), līdz ar to gada summa veidojas: 50\*69.60 = 3480 *euro*. Iesniegumu izvērtēšanu nodrošinās kvalitātes dienests.Ieņēmumi no sniegtajiem pakalpojumiem un ar to sniegšanu saistītie izdevumi tiek plānoti budžeta programmas „Padotības iestādes un to pasākumi” apakšprogrammā 42.01.00 „Iestāžu darbības nodrošināšana” un tiks izlietoti izdevumu, kas saistīti ar maksas pakalpojuma sniegšanu, segšanai.Detalizēts maksas pakalpojuma izcenojuma aprēķins pievienots noteikumu projekta sākotnējās ietekmes novērtējuma ziņojuma (anotācijas) pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pievienotās vērtības nodokļa likuma 3.panta 8.punkts noteic, ka publiskas personas, kā arī privātpersonas, kuras saskaņā ar Valsts pārvaldes iekārtas likumu pilda tām deleģētus vai ar pilnvarojumu nodotus valsts pārvaldes uzdevumus, neuzskata par nodokļa maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā. Ievērojot MK noteikumu Nr.195 2.punktā noteikto deleģējumu kvalitātes dienestam *izvērtēt, vai atļauja strādāt par pedagogu personai, kas bijusi sodīta par tīšu kriminālpārkāpumu vai mazāk smagu noziegumu, ja sodāmība ir dzēsta vai noņemta, nekaitēs izglītojamo interesēm*, kas ir maksas pakalpojums, šis pakalpojums tiek sniegts valsts pārvaldes funkciju un uzdevumu ietvaros. Līdz ar to attiecībā uz minētā pakalpojuma īstenošanu pievienotās vērtības nodoklis saskaņā ar Pievienotās vērtības nodokļa likuma 3.panta 8.punktā noteikto nav piemērojams.Minētais maksas pakalpojums ietvers kancelejas izdevumus, informācijas apmaiņas izdevumus, telpu nomas un uzturēšanas izmaksas, kā arī atalgojumu par komisijas sekretāra darbu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ņemot vērā to, ka atbilstoši Izglītības likuma 50.panta 1.punktā noteiktajam MK noteikumi Nr.195 2.punktā paredz jaunu funkciju kvalitātes dienestam, proti, *izvērtēt, vai atļauja strādāt par pedagogu personai, kas bijusi sodīta par tīšu kriminālpārkāpumu vai mazāk smagu noziegumu,* *ja sodāmība ir dzēsta vai noņemta, nekaitēs izglītojamo interesēm* un pieņemt lēmumu par minētās atļaujas izsniegšanu, atteikumu izsniegt atļauju vai atļaujas anulēšanu, tad nepieciešams veikt arī attiecīgus grozījumus Ministru kabineta 2013.gada 23.aprīļa noteikumos Nr.225 „Izglītības kvalitātes valsts dienesta nolikums”, iekļaujot minēto funkciju. |
| 2. | Atbildīgā institūcija | Izglītības kvalitātes valsts dienests. |
| 3. | Cita informācija | Nav.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2014.gada maijā, jūnijā, augustā un septembrī notika republikas pilsētu un novadu izglītības pārvalžu vadītāju un izglītības speciālistu, kā arī pedagogu sanāksmes un konferences, kurus organizēja pašvaldības vai Izglītības un zinātnes ministrija, informējot par aktualitātēm izglītībā, tostarp noteikumiem par iepriekš sodīto pedagogu izvērtēšanu un plānoto maksu. 2014.gada 22.augustā kvalitātes dienesta tīmekļa vietnē ir ievietota informācija par aktualitātēm jaunajā mācību gadā, t.sk. par kvalitātes dienesta jauno funkciju saistībā ar sodīto pedagogu izvērtēšanu. Savukārt 2014.gada 3.novembrī kvalitātes dienesta tīmekļa vietnē (www.ikvd.gov.lv) ir ievietota informācija par izstrādāto noteikumu projektu. Par tīmekļa vietnē ievietoto noteikumu projektu sabiedrības viedoklis nav saņemts.  |
| 2. | Sabiedrības līdzdalība projekta izstrādē |
| 3. | Sabiedrības līdzdalības rezultāti |
| 4. | Cita informācija | Sabiedrības līdzdalība un komunikācijas aktivitātes ir veiktas MK noteikumu Nr.195 projekta izstrādes ietvaros, informējot novadu un republikas pilsētu izglītības pārvaldes un izglītības speciālistus nozares speciālistu sanāksmēs, kā arī izglītības iestādes un nevalstiskās organizācijas. Vienlaikus tika organizētas konsultācijas ar Saeimas Juridisko biroju.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības kvalitātes valsts dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts kopsakarā ar Izglītības likuma 50.panta 1.punktā noteikto, kā arī saskaņā ar MK noteikumos Nr.195 noteikto kvalitātes dienestam paredz jaunu funkciju, proti, *izvērtēt, vai atļauja strādāt par pedagogu personai, kas bijusi sodīta par tīšu kriminālpārkāpumu vai mazāk smagu noziegumu, ja sodāmība ir dzēsta vai noņemta, nekaitēs izglītojamo interesēm* un pieņemt lēmumu par minētās atļaujas izsniegšanu, atteikumu izsniegt atļauju vai atļaujas anulēšanu. Tātad paplašinās kvalitātes dienesta funkcijas, taču šīs funkcijas izpildei kvalitātes dienests izmantos esošos cilvēkresursus, līdz ar to jauni personālresursi nebūs nepieciešami.Jaunu institūciju izveide, esošu institūciju likvidācija vai reorganizācija nav nepieciešama. |
| 3. | Cita informācija | Nav. |

*Anotācijas V sadaļa – noteikumu projekts šo jomu neskar.*

Izglītības un zinātnes ministre M.Seile

Vīza:

Valsts sekretāre S.Liepiņa

25.11.2014 11:30

1446

I.Juhņēviča

67358078; Inita.Juhnevica@ikvd.gov.lv

I.J.Mihailovs

67507833; Janis.Mihailovs@ikvd.gov.lv

A.Lasmane

67367202; Agnese.Lasmane@ikvd.gov.lv

I.Sniedziņa

67969466; Ieva.Sniedzina@ikvd.gov.lv